smcproject/ml-wiki-sentences huggingface dataset:
കേരളത്തിൽ കാണപ്പെടുന്നവയിൽ വെച്ച് ഏറ്റവും വലുപ്പമുള്ള സൂചിത്തുമ്പികളിൽ ഒന്നാണിത്.
ആൺതുമ്പികളുടെ ഉദരത്തിന് ശരാശരി 49-55 മില്ലിമീറ്റർ വരെ വലുപ്പമുണ്ടായിരിക്കും.
കണ്ണുകൾക്ക് ഇരുണ്ട തവിട്ട് നിറമാണ്.
ഉരസ്സിന്റെ മുകൾഭാഗത്തിനും വശങ്ങൾക്കും തിളങ്ങുന്ന പച്ച നിറമാണ്.
അടിഭാഗം മഞ്ഞ കലർന്ന വെളുത്ത നിരത്തിലാണുള്ളത്.
ഉദരത്തിന്റെ മുകൾഭാഗം പച്ച നിറത്തിലും അടിഭാഗം കറുപ്പ് നിറത്തിലും കാണപ്പെടുന്നു .
ഇവയുടെ ചിറകുകൾ സുതാര്യമാണ്.
ചിറകുകളുടെ അഗ്രഭാഗത്ത് കറുത്ത നിറത്തിലുള്ള വലിയ ഒരു പൊട്ടുണ്ട്.
കാലുകൾക്ക് ഇരുണ്ട തവിട്ട് നിറമാണ്.
പെൺതുമ്പികളുടെ ചിറകിലെ പൊട്ടിന് നിറമൽപം കുറവായിരിക്കും.
മാത്രവുമല്ല ഉദരത്തിന് കൂടുതൽ ചെമ്പിച്ച നിറവുമുണ്ടായിരിക്കും.
ആൺതുമ്പിയും പെൺതുമ്പിയും തമ്മിൽ മറ്റ് വ്യത്യാസങ്ങളില്ല .
സമുദ്രനിരപ്പിൽ നിന്നും ഏകദേശം 700 മീറ്റർ വരെ ഉയരമുള്ള വനപ്രദേശങ്ങളിലാണ് ഇവയെ കണ്ടെത്തിയിട്ടുള്ളത് .
വനപാതകളിലും അവയോടു ചേർന്നുള്ള തണലുള്ള സ്ഥലങ്ങളിലും ചെറിയ തണൽതുമ്പിയോടൊപ്പം ഇവ കൂട്ടമായി ഇരിക്കുന്നത് കാണാം.
അരുവികളിലാണ് ഇവ മുട്ടയിടുന്നത്.
വനനശീകരണം ഇവയുടെ വൻതോതിലുള്ള നാശത്തിന് ഇടയാവുന്നുണ്ട് .
ഉപവർഗങ്ങൾ
V. apicalis apicalis പശ്ചിമഘട്ടത്തിലെ കാട്ടരുവികളിൽ ധാരാളമായി കണ്ടുവരുന്നു.
V. a. nigrescens ശ്രീലങ്കയിൽ മാത്രമാണുള്ളത്.
V. a. submontana യെ പശ്ചിമഘട്ടത്തിൻറെ ഉയർന്ന മലകളിൽ മാത്രമാണ് കണ്ടിട്ടുള്ളത് .
V. a. submontana നെ ഇപ്പോൾ കാട്ടു തണൽതുമ്പി എന്ന ഒരു പുതിയ തുമ്പിവർഗം ആയി കണക്കാക്കുന്നു .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചുട്ടിച്ചിറകൻ തണൽത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചുട്ടിച്ചിറകൻ തണൽത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചമ്പ (വിവക്ഷകൾ)
ചമ്പ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ചമ്പ - ഹിമാചൽ പ്രദേശിലെ ഒരു പട്ടണവും ജില്ലയും.
ചമ്പ (സാമ്രാജ്യം) - തെക്കൻ വിയറ്റ്നാമിൽ ഉണ്ടായിരുന്ന ഒരു സാമ്രാജ്യം ചമ്പ (താളം) ചമ്പ (അരി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചമ്പ (സാമ്രാജ്യം)
ഇന്നത്തെ മദ്ധ്യ വിയറ്റ്നാമിലും തെക്കൻ വിയറ്റ്നാമിലുമായി ഏകദേശം എ.ഡി. രണ്ടാം നൂറ്റാണ്ടു മുതൽ എ.ഡി. 1832 വരെ നിലനിന്നിരുന്ന ഒരു സാമ്രാജ്യമാണ് ചമ്പ ( Champa Vietnamese : Chăm Pa ) .
വ്യത്യസ്ത ഭാഷകളിൽ നഗര ചമ്പ ( Sanskrit : नगरः चम्पः; Khmer : ចាម្ប៉ា ), ചാമിക് , കംബോഡിയൻ ), ചാം പ ( Chăm Pa വിയറ്റ്നാമീസ് 占城 ) സാൻ ചെങ്(ചൈനീസിൽ) എന്നിങ്ങനെ അറിയപ്പെട്ടിരുന്നു .
ആധുനിക കംബോഡിയ , വിയറ്റ്നാം എന്നിവിടങ്ങളിലെ ചാമുകൾ ഈ സാമ്രാജ്യത്തിന്റെ അവശേഷിപ്പുകളാണ്.
ഇവിടെ സംസാരിക്കപ്പെടുന്ന ചാമിക് ഭാഷകൾ , മലയോ പോളിനേഷ്യൻ ഭാഷാകുടുംബത്തിലെ മലയിക് , ബാലി-സസാക് ഭാഷകളുമായി ബന്ധപ്പെട്ടിരിക്കുന്നു.
എ.ഡി. 192 വരെ അവിടെ നിലനിന്നിരുന്ന ലിൻയി ( 林邑 , വിയറ്റ്നാമീസ്: ലാം അപ് ) സാമ്രാജ്യത്തിനു ശേഷമാണ് ചമ്പ സാമ്രാജ്യം വിലവിൽ വന്നത്.
എ.ഡി. ഒൻപതും പത്തും നൂറ്റാണ്ടുകളിലാണ് ഈ സാമ്രാജ്യം അതിന്റെ ഉച്ചാവസ്ഥയിലെത്തിയത്.
എ.ഡി. നാലാം നൂറ്റാണ്ടിൽ സംഘട്ടനത്തിലൂടെയും കടന്നുകയറ്റത്തിലൂടെയും സമീപപ്രദേശമായ ഫുനാനിൽനിന്നും ഇവിടേക്ക് വ്യാപിച്ച ഹിന്ദുമതം നൂറ്റാണ്ടുകളോളം ചമ്പയിലെ കലാസാംസ്കാരികരംഗത്ത് സ്വാധീനം ചെലുത്തി.
ഈ പ്രദേശത്തിൽ കാണപ്പെടുന്ന ചാം ഹിന്ദു പ്രതിമകളും ചുവന്ന ഇഷ്ടികകൊണ്ട് നിർമ്മിച്ച അമ്പലങ്ങളും ഇതിന്റെ ഉദാഹരണങ്ങളാണ്.
ഇന്ന് ഇവിടത്തെ വളരെയധികം ആളുകൾ ഇസ്ലാം മത വിശ്വാസികളാണ്, പത്താം നൂറ്റാണ്ടുമുതൽ ഇവിടെ ഇസ്ലാം മതം പ്രചരിക്കപ്പെട്ടെങ്കിലും പതിനേഴാം നൂറ്റാണ്ടോടെയാണ് ഇവിടത്തെ രാജകുടുംബാംഗങ്ങൾ ഇസ്ലാം മത വിശ്വാസികളായത്.
അവരെ ബാനി ചാം എന്നാണ് വിളിക്കുന്നത്.
ഇവിടെ ഇപ്പോഴും ബാലമൺ ചാം( സംസ്കൃതത്തിലെ ബ്രാഹ്മൺ എന്ന വാക്കിൽ നിന്നും ഉണ്ടായത്) എന്ന് വിളിക്കപ്പെടുന്ന ഹിന്ദുമത വിശ്വാസികൾ ഹൈന്ദവ ആരാധനയും ഉൽസവങ്ങളും പിന്തുടരുന്നു.
ഇന്ത്യൻ വംശജരല്ലാത്തതും ആയിരത്തിലധികം വർഷങ്ങളിലധികമായി ഹിന്ദുമത വിശ്വാസികളുമായ രണ്ട് വംശങ്ങളിലൊന്നാണിത്, രണ്ടാമത്തേത് ഇന്തോനേഷ്യയിലെ ബാലിനീസ് ഹിന്ദുക്കളാണ് .
ചരിത്രം Cham alphabet script in stone
നൂറ്റാണ്ടുകളോളം ചാം സംസ്കാരത്തിൽ കമ്പോഡിയ , ചൈന , ജാവ , ഇന്ത്യ എന്നിവിടങ്ങളിലെ സംസ്കാരങ്ങളുടെ സ്വാധീനം ഉണ്ടായിരുന്നിട്ടുണ്ട്.
എ.ഡി. 192-ൽ ഇവിടെ നിലവിൽ വന്ന ലിൻ യി ഒരു ചൈനീസ് വിമത കോളനി ആയിരുന്നു.
മദ്ധ്യ വിയറ്റ്നാമിലെ ഭരണാധികാരി ചൈനീസ് ഭരണത്തിനെതിരെ വിപ്ലവം നടത്തിയാണ് ലിൻ യി സ്ഥാപിക്കപ്പെട്ടത്.
നാലാം നൂറ്റാണ്ടിൽ കമ്പോഡിയയിലെ ഫുനാൻ രാജവംശവുമായി നടന്ന യുദ്ധം ഇവിടെ ഇന്ത്യൻ സംസ്കാരത്തിന്റെ വളർച്ചക്ക് കാരണമാവുകയും സംസ്കൃതം പ്രധാന പഠന ഭാഷയായിത്തീരുകയും ചെയ്തു.
ഹിന്ദുമതം പ്രത്യേകിച്ചും ശൈവമതം പത്താം നൂറ്റാണ്ടുമുതൽ ഇവിടെ പ്രധാനമതമായി.
ഇതേ കാലത്തു തന്നെയാണ് അറബികളുമായി നടന്ന സമുദ്രവ്യാപാരം ഇസ്ലാം മതവും സംസ്കാരവും ഇവിടെ സ്വാധീനം ചെലുത്താൻ തുടങ്ങിയത്.
പേർഷ്യൻ ഗൾഫ് മുതൽ തെക്കൻ ചൈന വരെ നടന്നിരുന്ന സുഗന്ധ വ്യഞ്ജന വ്യാപാരത്തിലെ ഒരു പ്രധാന കണ്ണിയായിരുന്നു ചമ്പ.
കമ്പോഡിയയുമായി യുദ്ധങ്ങൾ ഉണ്ടായിരുന്നുവെങ്കിലും ഇരു രാജ്യങ്ങളും തമ്മിൽ വ്യാപാരവും സാംസ്കാരികവിനിമയവും നടന്നിരുന്നു, ഈ രാജ്യങ്ങളിലെ രാജകുടുംബാംഗങ്ങൾ തമ്മിലുള്ള വിവാഹങ്ങളും നടന്നുവന്നിരുന്നു.
ശ്രീവിജയ സാമ്രാജ്യവും പിന്നീട് മലയൻ ദ്വീപസമൂഹത്തിലെ മജാപഹിത് സാമ്രാജ്യവും തമ്മിലും ഇവർക്ക് വ്യാപാരബന്ധമുണ്ടായിരുന്നു.
ചമ്പ സാമ്രാജ്യത്തിന്റെ ഹിസ്റ്റോറിയോഗ്രഫി (ചരിത്രശാസ്ത്രം ) പ്രധാനമായും മൂന്നു തരത്തിലുള്ള സ്രോതസ്സുകളെ ആശ്രയിച്ചിരിക്കുന്നു.
ഇഷ്ടികകൾ കൊണ്ട് നിർമ്മിച്ച കെട്ടിടാവശിഷ്ടങ്ങൾ, ശിലാപ്രതിമകൾ എന്നിവയടങ്ങുന്ന പുരാവസ്തുക്കൾ ചാം, സംസ്കൃതഭാഷകളിലെ ശിലാഫലകങ്ങൾ ചൈനീസ്, വിയറ്റനാം ചരിതം, നയതന്ത്രരേഖകൾ, ജിയ ഡാന്റെ കൃതികൾ.
ആധുനിക വിയറ്റ്നാമിന്റെ തീരപ്രദേശങ്ങളിൽ തെക്ക് വടക്കായി നിലനിന്നിരുന്ന പല നാട്ടുരാജ്യങ്ങൾ ചേർന്നതായിരുന്നുവെന്ന് ആധുനിക ചരിത്രകാരന്മാർ കരുതുന്നു, ഒരേ ഭാഷയും സംസ്കാരവും പൈതൃകവുമാണ് ഇവയെ ഒന്നിപ്പിച്ചിരുന്നത്.
ചമ്പയിലെ വ്യത്യസ്ത പ്രദേശങ്ങളെക്കുറിച്ച് വ്യത്യസ്ത കാലഘട്ടങ്ങളിലായി കൂടുതൽ ചരിത്രരേഖകളിൽ പരാമർശിക്കപ്പെട്ടതിനാൽ പ്രസ്തുത കാലഘട്ടങ്ങളിൽ പ്രസ്തുത പ്രദേശത്തിനു പ്രാമുഖ്യമുണ്ടായുരുന്നതായി കരുതപ്പെടുന്നു.
എ ഡി പത്താം നൂറ്റാണ്ടിൽ ഇന്ദ്രപുര, പന്ത്രണ്ടാം നൂറ്റാണ്ടിൽ വിജയ, പതിനഞ്ചാം നൂറ്റാണ്ടിൽ പാണ്ടുരംഗ എന്നിവയെക്കുറിച്ചാണ് കൂടുതൽ പരാമർശിക്കപ്പെട്ടിരുന്നത്.
This Cham head of Shiva was made of electrum around 800.
It decorated a kosa, or metal sleeve fitted to a liṅgam .
One can recognise Shiva by the tall chignon hairstyle and by the third eye in the middle of his forehead.
ചമ്പയിലെ ഏഴും എട്ടും നൂറ്റാണ്ടുകളിലെ കിരീടം.
ഒരു പ്രദേശത്തെക്കുറിച്ച് പ്രത്യേക കാലഘട്ടത്തിൽ കൂടുതൽ പരാമർശങ്ങൾ നിലനിന്നിരുന്നതിനെക്കുറിച്ച് ചില ചരിത്രകാരന്മാർ കരുതുന്നത് പ്രസ്തുത കാലത്തിൽ ചമ്പയുടെ തലസ്ഥാനം പ്രസ്തുത പ്രദേശമായിരുന്നുവെന്നാണ്
അസഹ്‌നീസ് ഭാഷ സംസാരിക്കുന്ന സമുദ്ര യാത്രികാരായിരുന്ന അക്കിനേസ് വംശജർ, സാ ഹുയിൻ സംസ്കാര കാലഘട്ടത്തിൽ ബോർണിയോയിൽ നിന്നും ചമ്പയിൽ വന്നെത്തി.
ചാം ഭാഷ ആസ്റ്റ്രോണേഷ്യൻ ഭാഷാകുടുംബത്തിലെ അംഗമാണെന്ന് കരുതപ്പെടുന്നു, വടക്കൻ സുമാത്ര യിലെ അസഹ്‌നീസ് ഭാഷയുമായാണ് ചാം ഭാഷക്ക് ഏറ്റവുമധികം ബന്ധമുള്ളത്.
ക്രിസ്തുവർഷം നാലാം നൂറ്റാണ്ടോടെ, സമീപപ്രദേശമായ ഫുനാനിൽ നിന്നും, ചമ്പയിലെ ഭരണകൂടത്തിൽ ഹിന്ദുമതത്തിന്റെ സ്വാധീനം ദൃശ്യമാവാൻ തുടങ്ങി.
സംസ്കൃതഭാഷകളിലെ ശിലാഫലകങ്ങളും ചുവന്ന  ഇഷ്ടികകൾ കൊണ്ട് നിർമ്മിച്ച ഹൈന്ദവക്ഷേത്രങ്ങളും നിർമ്മിക്കപ്പെട്ടു.
ഈ ശിലാഫലകങ്ങളിൽ പ്രതിപാദിക്കപ്പെട്ട ആദ്യത്തെ രാജാവ് ഭദ്രവർമ്മൻ ആൺ* എ ഡി 380 മുതൽ എ ഡി 413 വരെയായിരുന്നു അദ്ദേഹത്തിന്റെ ഭരണകാലം.
പല്ലവ രാജാക്കന്മാരെപ്പോലെ വർമൻ എന്ന പേർ ആദ്യമായി ഉപയോഗിച്ച ചമ്പാ രാജാവ് ഭദ്രവർമ്മൻ  ആയിരുന്നു.
മി സാൻ പ്രദേശത്തിൽ ഭദ്രേശ്വര എന്ന പേരിൽ ശിവലിഗം പ്രതിഷ്ഠിച്ചു ഇതുപേലെ രാജാവിന്റെയും ഹൈന്ദവ ദേവന്മാരുടെയും പേർ ഉപയോഗിക്കുന്നത് പിന്നീട് പല നൂറ്റാണ്ടുകളോളം തുടർന്നു
എ.ഡി 529-ൽ ചമ്പയിലെ രുദ്രവർമൻ പുതിയ ഒരു രാജവംശം സ്ഥാപിച്ചു.
അദ്ദേഹത്തിന്റെ പുത്രനായ ശംഭുവർമനായിരുന്നു അടുത്ത രാജാവ്.
അദ്ദേഹം ഭദ്രവർമ്മൻ നിർമ്മിച്ച ക്ഷേത്രം പുനർനിർമ്മിച്ച് ശംഭുഭദ്രേശ്വര എന്ന് പുനർനാമകരണം ചെയ്തു.
എ. ഡി. 629-ൽ അദ്ദേഹത്തിന്റെ മരണശേഷം കാണ്ഡാർപ്രഥമ ( 630-31 വരെ) പുത്രൻ പ്രഭാസധർമ (645 വരെ) എന്നിവർ ചമ്പ ഭരിച്ചു.
ഏഴാം നൂറ്റാണ്ടിനും പത്താം നൂറ്റാണ്ടിനും ഇടയിൽ അവർ ഒരു നാവികശക്തിയായി.
ചൈന, ഇന്തോനേഷ്യ, ഇന്ത്യ എന്നിവ തമ്മിലുള്ള തെക്കൻ ചൈനാ സമുദ്രത്തിലെ സുഗന്ധദ്രവ്യ വ്യാപാരവും പട്ടുനൂൽ വ്യാപാരവും ചമ്പയിലെ നാവികവ്യൂഹം നിയന്ത്രിച്ചു.
അവർ ആനക്കൊമ്പ്, കറ്റാർവാഴ എന്നിവ കയറ്റുമതി ചെയ്യുകയും കടൽക്കൊള്ള നടത്തുകയും ചെയ്തു.
ചമ്പ സാമ്രാജ്യത്ത്ന്റെ സ്വാധീനം വർദ്ധിച്ചുവരുന്നത് സമീപരാജ്യങ്ങൾ ( ശ്രീവിജയ സാമ്രാജ്യം ) അവരെ ശത്രുക്കളായി കരുതാനിടയാക്കി.
ക്രിസ്തുവർഷം 767-ൽ ടോങ്കിൻ തീരം ജാവനീസ് സാമ്രാജ്യത്തിന്റെ കപ്പലുകളും കുൻലുൻ കടൽക്കൊള്ളക്കാരും ആക്രമിച്ചു.
പിന്നീട് 774, 787 എന്നീ വർഷങ്ങളിലും ചമ്പയുടെ നേരെ ആക്രമണം ഉണ്ടായി.
1471-ലെ ചാം-വിയറ്റ്നാമീസ് യുദ്ധത്തിൽ വലിയ നാശനഷ്ടങ്ങളുണ്ടായി, ഒരു ലക്ഷത്തി ഇരുപതിനായിരത്തോളം ആളുകൾ വധിക്കപ്പെടുകയോ തടവിലാക്കപ്പേടുകയോ ചെയ്തു, പലരും കമ്പോഡിയയിലേക്ക് രക്ഷപ്പെട്ടു.
Emperor Minh Mạng who annexed Kingdom of Champa to Kingdom of Vietnam in 1832.
ചമയം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chamayam
അമരത്തിന് ശേഷം കടലിന്റെ പശ്ചാത്തലത്തിൽ നാടകം ജീവവായുവായ എസ്തപ്പാനാശാന്റെയും ആന്റോയുടേയും കഥപറയുന്ന ഭരതൻ - ജോൺപോൾ കൂട്ടുകെട്ടിൽ ഉണ്ടായ ചിത്രമാണ് ചമയം .
മുരളി , മനോജ് കെ. ജയൻ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
കൈതപ്രം - ജോൺസൻ കൂട്ടുകെട്ടിലുണ്ടായ മലയാളത്തിലെ എക്കാലത്തേയും നിത്യഹരിത ഗാനങ്ങൾ ഉൾപെടുന്നു എന്നതാണ്‌ മറ്റൊരു സവിശേഷത.
ഭരതൻ സംവിധാനം ചെയ്‌ത ഈ ചിത്രം 1993-ൽ പുറത്തിറങ്ങി.
സെവൻ ആർട്ട്സ് ഇന്റർനാഷണൽ ലിമിറ്റഡ് നിർമ്മാണം, വിതരണം എന്നിവ നിർവ്വഹിച്ചിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് ജോൺ പോൾ ആണ്.
അഭിനേതാക്കൾ മുരളി – എസ്തപ്പാനാശാൻ മനോജ് കെ. ജയൻ – ആന്റോ സായി കുമാർ – ചാർലി മേഘനാ‍ഥൻ – രഘു വി. കെ. ശ്രീരാമൻ – ഫാദർ ഗബ്രിയേൽ അഗസ്റ്റിൻ – പാപ്പി സിതാര – ലിസ രഞ്ജിത – അമ്മു പ്രിയങ്ക – പൊന്നു സംഗീതം
ഗാനരചന കൈതപ്രം ദാമോദരൻ നമ്പൂതിരി , ഗാനങ്ങൾക്ക് സംഗീതം പകർന്നത് ജോൺസൻ .
ഗാനങ്ങൾ അന്തിക്കടപുറത്തൊരോല കുടയെടുത്ത് – എം. ജി. ശ്രീകുമാർ , ജോളി എബ്രഹാം രാജ ഹംസമേ – കെ. എസ്. ചിത്ര രാഗദേവനും നാദകന്യയും – എം. ജി. ശ്രീകുമാർ , കെ. എസ്. ചിത്ര അണിയറ പ്രവർത്തകർ ഛായാഗ്രഹണം: ദിനേശ് ബാബു ചിത്രസം‌യോജനം: ബി. ലെനിൻ , വി. ടി. വിജയൻ കല: ശശി പെരുമാനൂർ നൃത്തം: കുമാർ സംഘട്ടനം: മലേഷ്യ ഭാസ്കർ ചമയം: മണി വസ്ത്രാലങ്കാരം: വജ്രമണി ലാബ്: ജെമിനി കളർ ലാബ് എഫക്റ്റ്സ്: മുരുഗേഷ് പ്രോഡക്ഷൻ എക്സിക്യൂട്ടീവ്: ജി. ഡി. വിജയകുമാർ പ്രൊഡക്ഷൻ കണ്ട്രോളർ: സിത്തു പനയ്ക്കൽ പി.ആർ.ഒ.: സെവൻ ആർട്ട്സ് ഇന്റർനാഷണൽ ലിമിറ്റഡ് പുറത്തേക്കുള്ള കണ്ണികൾ ചമയം ഇന്റർനെറ്റ് മൂവി ഡാറ്റാബേസിൽ ചമയം – മലയാളസംഗീതം.
ചമിൻദ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ചമിൻദ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചമിൻദ സ്ഥിതിചെയ്യുന്നത്.
ചമിൻദ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ചമിൻദ ൽ 437 വീടുകൾ ഉണ്ട്.
ആകെ ജനസംഖ്യ 2236 ആണ്.
ഇതിൽ 1178 പുരുഷന്മാരും 1058 സ്ത്രീകളും ഉൾപ്പെടുന്നു.
ചമിൻദ ലെ സാക്ഷരതാ നിരക്ക് 78.53 ശതമാനമാണ്.
ചമിൻദ ലെ 6 വയസ്സിനു താഴെയുള്ള കുട്ടികളുടെ എണ്ണം 195 ആണ്.
ഇത് ചമിൻദ ലെ ആകെ ജനസംഖ്യയുടെ 8.72 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 840 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 665 പുരുഷന്മാരും 175 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 85.83 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 59.76 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ചമിൻദ ലെ 910  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 437 - - ജനസംഖ്യ 2236 1178 1058 കുട്ടികൾ (0-6) 195 116 79 പട്ടികജാതി 910 472 438 പട്ടിക വർഗ്ഗം 0 0 0 സാക്ഷരത 78.53 % 54.84 % 45.16 % ആകെ ജോലിക്കാർ 840 665 175 ജീവിതവരുമാനമുള്ള ജോലിക്കാർ 721 566 155 താത്കാലിക തൊഴിലെടുക്കുന്നവർ 502 357 145 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ചമേസിപാരിസ് ഒബ്‌ടുസ ഇംഗ്ലീഷ് വിലാസം https://ml.wikipedia.org/wiki/Chamaecyparis_obtusa
കിഴക്കൻ ഏഷ്യയിലെ മധ്യ ജപ്പാനിൽ നിന്നുള്ള ഒരു ഇനം സൈപ്രസാണ് ചമേസിപാരിസ് ഒബ്‌ടുസ (ജാപ്പനീസ് സൈപ്രസ്, ഹിനോക്കി സൈപ്രസ് അല്ലെങ്കിൽ ഹിനോകി; ജാപ്പനീസ്: 檜 അല്ലെങ്കിൽ 桧, ഹിനോക്കി) ഉയർന്ന നിലവാരമുള്ള തടികൾക്കും അലങ്കാര ഗുണങ്ങൾക്കുമായി മിതശീതോഷ്ണ വടക്കൻ അർദ്ധഗോളത്തിൽ വ്യാപകമായി ഇത് കൃഷി ചെയ്യുന്നു.
ഇതിന്റെ പല കൾട്ടിവറുകളും വാണിജ്യപരമായി ലഭ്യമാണ്.
1 മീറ്റർ (3 അടി 3 ഇഞ്ച്) വരെ വ്യാസമുള്ള തായ്ത്തടിയ്‌ക്കൊപ്പം 35 മീറ്റർ (115 അടി) ഉയരത്തിൽ എത്തിയേക്കാവുന്ന സാവധാനത്തിൽ വളരുന്ന ഒരു വൃക്ഷമാണിത്.
പുറംതൊലി കടും ചുവപ്പ്-തവിട്ട് നിറമാണ്.
ഇലകൾക്ക് സ്കെയിൽ പോലെ 2-4 മില്ലിമീറ്റർ (0.079-0.157 ഇഞ്ച്) നീളമുണ്ട്.
അറ്റം മൂർച്ചയുള്ള (കൂർത്തതല്ലാത്ത) ഇലകളുടെ മുകളിലും താഴെയും പച്ചനിറവും ഓരോ സ്കെയിൽ-ഇലയുടെയും അടിഭാഗത്ത് വെളുത്ത സ്റ്റൊമറ്റൽ ബാൻഡും കാണപ്പെടുന്നു.
8-12 മില്ലിമീറ്റർ (0.31-0.47 ഇഞ്ച്) വ്യാസമുള്ള ഗോളാകൃതിയിലുള്ള കോണുകളിൽ 8-12 സ്കെയിലുകൾ എതിർ ജോഡികളായി ക്രമീകരിച്ചിരിക്കുന്നു.
ബന്ധപ്പെട്ട ഇനങ്ങൾ
ജപ്പാനിൽ ഈ സസ്യം വ്യാപകമാണ്.
അനുബന്ധ ചമേസിപാരിസ് പിസിഫെറ (സവാര സൈപ്രസ്) ഇലകളിലേക്കും ചെറിയ കോണുകളിലേക്കും കൂർത്ത അഗ്രങ്ങളുള്ളതിനാൽ എളുപ്പത്തിൽ തിരിച്ചറിയാൻ കഴിയും.
തായ്‌വാനിൽ കാണപ്പെടുന്ന സമാനമായ സൈപ്രസിനെ വ്യത്യസ്ത സസ്യശാസ്ത്രജ്ഞർ ഈ ഇനത്തിന്റെ വൈവിധ്യമായോ (ചമേസിപാരിസ് ഒബ്‌റ്റൂസ var. ഫോർമോസാന) അല്ലെങ്കിൽ ഒരു പ്രത്യേക ഇനമായ ചമേസിപാരിസ് തായ്‌വാനൻസിസ് ആയോ പരിഗണിക്കുന്നു.
കൂടുതൽ കൂർത്ത അഗ്രമുള്ള ഇലകളും ചെറിയ പത്രപാളികളുള്ള ചെറിയ കോണുകളും (6-9 മില്ലിമീറ്റർ വ്യാസം) ഉള്ളതിനാൽ ഇത് വ്യത്യാസപ്പെട്ടിരിക്കുന്നു.
മരത്തടി
ജപ്പാനിൽ ഇത് കൊട്ടാരങ്ങൾ, ക്ഷേത്രങ്ങൾ, ആരാധനാലയങ്ങൾ, പരമ്പരാഗത നോഹ് തിയേറ്ററുകൾ, ബാത്ത്, ടേബിൾ ടെന്നീസ് ബ്ലേഡുകൾ, മസു എന്നിവ നിർമ്മിക്കുന്നതിനുള്ള ഉയർന്ന നിലവാരമുള്ള തടികൾക്കായി വളർത്തുന്നു.
തടി നാരങ്ങയുടെ മണമുള്ളതും ഇളം പിങ്ക് കലർന്ന തവിട്ടുനിറമുള്ളതും വിലയേറിയതും ഉയർന്ന ചെംചീയൽ പ്രതിരോധവുമാണ്.
ഉദാഹരണത്തിന്, ഹൊറിയൂജി ക്ഷേത്രവും ഒസാക്ക കോട്ടയും ഹിനോക്കി മരം കൊണ്ടാണ് നിർമ്മിച്ചിരിക്കുന്നത്.
ഐസ് ദേവാലയം നിർമ്മിക്കാൻ ഉപയോഗിക്കുന്ന കിസോയിൽ വളരുന്ന ഹിനോക്കിയെ 御神木 ഗോ-ഷിൻ-ബോകു അല്ലെങ്കിൽ "ദിവ്യ വൃക്ഷങ്ങൾ" എന്ന് വിളിക്കുന്നു.
പൂമ്പൊടി
ഹിനോകി പൂമ്പൊടി പോളിനോസിസ്, ഒരു പ്രത്യേക തരം അലർജിക് റിനിറ്റിസിന് കാരണമാകും.
ക്രിപ്‌റ്റോമേരിയ ജപ്പോണിക്ക (സുഗി, ജാപ്പനീസ് സൈപ്രസ്)യ്‌ക്കൊപ്പം ചമേസിപാരിസ് ഒബ്‌ടുസ ജപ്പാനിലെ അലർജി കൂമ്പോളയുടെ പ്രധാന ഉറവിടവും ജപ്പാനിൽ ഹേ ഫീവറിനുള്ള പ്രധാന കാരണവുമാണ്.
അലങ്കാര കൃഷി
പടിഞ്ഞാറൻ യൂറോപ്പും വടക്കേ അമേരിക്കയുടെ ചില ഭാഗങ്ങളും ഉൾപ്പെടെയുള്ള മിതശീതോഷ്ണ കാലാവസ്ഥയിൽ ജപ്പാനിലും മറ്റിടങ്ങളിലും പാർക്കുകളിലും പൂന്തോട്ടങ്ങളിലും ഇത് ഒരു ജനപ്രിയ അലങ്കാര വൃക്ഷമാണ്.
കുള്ളൻ രൂപങ്ങൾ, മഞ്ഞ ഇലകളുള്ള രൂപങ്ങൾ, തിങ്ങിനിറഞ്ഞ ഇലകളുള്ള രൂപങ്ങൾ എന്നിവയുൾപ്പെടെ പൂന്തോട്ട നടീലിനായി ധാരാളം കൾട്ടിവറുകൾ തിരഞ്ഞെടുത്തിട്ടുണ്ട്.
ഇത് പലപ്പോഴും ബോൺസായ് ആയി വളർത്തുന്നു.
കൾട്ടിവർസ്
200-ലധികം ഇനങ്ങൾ തിരഞ്ഞെടുത്തിട്ടുണ്ട്.
അവയിൽ വന്യഇനങ്ങളോളം വലിപ്പമുള്ള മരങ്ങൾ മുതൽ 30 സെന്റീമീറ്റർ (12 ഇഞ്ച്) ഉയരത്തിൽ വളരെ സാവധാനത്തിൽ വളരുന്ന കുള്ളൻ സസ്യങ്ങൾ വരെ വലുപ്പത്തിൽ വ്യത്യാസമുണ്ട്.
അറിയപ്പെടുന്നവയിൽ ചിലത് ചുവടെ പട്ടികപ്പെടുത്തിയിരിക്കുന്നു.
ആഗ്‌എം അടയാളപ്പെടുത്തിയവക്ക് റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് (2017-ൽ സ്ഥിരീകരിച്ചു) ലഭിച്ചു. 'ക്രിപ്‌സി' agm 15-20 മീ (49-66 അടി) അല്ലെങ്കിൽ അതിൽ കൂടുതൽ ഉയരത്തിൽ വളരുന്ന, ശക്തമായ മുൻനിര ചിനപ്പുപൊട്ടലോടുകൂടിയ വിശാലമായ കോണിക് സ്വർണ്ണ-പച്ച ശിഖരം ഉണ്ടാക്കുന്നു. 'ഫേൺസ്പ്രേ ഗോൾഡ്' agm – 3.5 m (11 ft) , പച്ച/മഞ്ഞ ശാഖകളുടെ തളിർമേലാപ്പ്‌ 'കമരാച്ചിബ' agm – പടരുന്ന കുറ്റിച്ചെടി, 45 സെ.
മീ (18 ഇഞ്ച്) ഉയരവും 100 സെ.
മീ (39 ഇഞ്ച്) വീതിയും, മഞ്ഞ-പച്ച നിറത്തിലുള്ള തളിർ 'കോസ്റ്റേരി' agm – 2 മീ (6.6 അടി) വരെ ഉയരമുള്ള, 3 മീ (9.8 അടി) വീതിയിൽ, തിളങ്ങുന്ന പച്ച ഇലകളോടുകൂടിയ, പരന്നുകിടക്കുന്ന വളർച്ച മുരടിച്ച തളിർ 'ലൈക്കോപോഡിയോയിഡ്സ്' 19 മീറ്റർ (62 അടി) വരെ ഉയരത്തിൽ എത്തുന്നു, അൽപ്പം ആകർഷകമായ ഇലകളുമുണ്ട്. 'മിനിമ' – 20 വർഷത്തിനു ശേഷം 10 സെന്റിമീറ്ററിൽ താഴെ (3.9 ഇഞ്ച്) ഇടത്തരം പച്ചനിറത്തിലുള്ള ഇലകൾ 'നാനാ' agm – കടും പച്ച, 1 മീ (3.3 അടി) വരെ വൃത്താകൃതിയിലുള്ള വളർച്ച മുരടിച്ചകുറ്റിച്ചെടി 'നാനാ ഓറിയ' agm – 2 m (6.6 ft) , golden tips to the fans and a bronze tone in winter 'നാനാ ഗ്രാസിലിസ്' agm – സമൃദ്ധമായ ടെക്സ്ചർ ഇഫക്റ്റുകൾ സൃഷ്ടിക്കുന്ന ചെറിയ ശാഖകളുടെ തിരക്കേറിയ ആരാധകർ; പലപ്പോഴും കുള്ളൻ എന്ന് പരാമർശിക്കപ്പെടുന്നു, പക്ഷേ ബ്രിട്ടനിലെ കൃഷിയിൽ 11 മീറ്റർ (36 അടി) ഉയരത്തിൽ എത്തിയിട്ടുണ്ട് 'നാനാ ലുട്ടിയ' agm – ഒതുക്കമുള്ളതും സാവധാനത്തിൽ വളരുന്നതും വളരെ ജനപ്രിയമായതുമായ സ്വർണ്ണ മഞ്ഞ മരം; 'നാന ഗ്രാസിലിസ്' എന്നതിന്റെ മഞ്ഞ പ്രതിരൂപം 'സ്പിരാലിസ്' കുത്തനെയുള്ള, കടുപ്പമുള്ള കുള്ളൻ വൃക്ഷമാണ് 'ടെമ്പൽഹോഫ്' മഞ്ഞുകാലത്ത് വെങ്കലമായി മാറുന്ന പച്ച-മഞ്ഞ ഇലകളോട് കൂടി 2-4 മീറ്റർ (6.6-13.1 അടി) വരെ വളരുന്നു 'ടെട്രാഗോണ ഓറിയ' 18 മീറ്റർ (59 അടി) വരെ ഉയരത്തിൽ വളരുന്നു, ഇടുങ്ങിയ ശിഖരം ക്രമരഹിതമായ ശാഖകളുമുണ്ട്, സ്കെയിൽ ഇലകൾ 4 തുല്യ നിരകളിലായി, പച്ചയും സ്വർണ്ണവും നിറഞ്ഞ ശാഖകളോടെ വളരുന്നു 'സത്സുമി ഗോൾഡ്' agm – 2 മീറ്റർ (6.6 അടി), വളഞ്ഞ ശാഖകൾ, മഞ്ഞ-പച്ച ഇലകൾ ഗാലറി C. obtusa 'Nana Gracilis' Cypress bark is used as a traditional roofing material ( hiwadabuki ) at Tō-ji in Kyoto Illustration Bonsai Tanzawa Mountains , Japan Foliage; underside showing white stomatal lines അവലംബം പുറംകണ്ണികൾ Chamaecyparis obtusa എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചമേസിപാരിസ് പിസിഫെറ ഇംഗ്ലീഷ് വിലാസം https://ml.wikipedia.org/wiki/Chamaecyparis_pisifera
മധ്യ, തെക്കൻ ജപ്പാനിലെ ഹോൺഷൂ , ക്യുഷൂ ദ്വീപുകളിൽ നിന്നുള്ള ഒരു വ്യാജ സൈപ്രസാണ് ചമേസിപാരിസ് പിസിഫെറ (സവാര സൈപ്രസ് അല്ലെങ്കിൽ സവാര ജാപ്പനീസ്: サワラ, റോമനൈസ്ഡ്: സവാര).
ഈ ചെടിയുടെ പര്യായമായി ചമേസിപാരിസ് പിസിഫെറ 'ഫിലിഫെറ നാനാ ഓറിയ'യെ RHS പട്ടികപ്പെടുത്തുന്നു.
35-50 മീറ്റർ വരെ ഉയരത്തിൽ സാവധാനത്തിൽ വളരുന്ന തായ്ത്തടി  2 മീറ്റർ വരെ വ്യാസമുള്ള ഒരു കോണിഫറസ് മരമാണിത്.
പുറംതൊലി ചുവപ്പ്-തവിട്ട് നിറമാണ്.
ലംബമായി വിണ്ടുകീറിയതും ചരട് ഘടനയുള്ളതുമാണ്.
ഇലകൾ പരന്ന തളിരുകളിൽ ക്രമീകരിച്ചിരിക്കുന്നു.
പത്രപാളി പോലെയുള്ള മുറ്റിയ ഇലകൾ 1.5-2 മില്ലിമീറ്റർ നീളവും കൂർത്ത അഗ്രങ്ങളുമുണ്ട് (അനുബന്ധ ചമേസിപാരിസ് ഒബ്‌റ്റൂസ (ഹിനോക്കി സൈപ്രസ്) ഇലകളുടെ മൂർച്ചയുള്ള അഗ്രങ്ങളിൽ നിന്ന് വ്യത്യസ്തമായി ), മുകളിൽ പച്ച, താഴെ പച്ച, ഓരോ സ്കെയിലിന്റെയും അടിഭാഗത്ത് ഒരു വെളുത്ത സ്റ്റോമറ്റൽ ബാൻഡ് -ഇല; അവ ചിനപ്പുപൊട്ടലിൽ ഡീക്യുസേറ്റ് ജോഡികളായി എതിർ ദിശയിൽ ക്രമീകരിച്ചിരിക്കുന്നു.
ഇളംതൈകളിൽ കാണപ്പെടുന്ന തളിർ ഇലകൾ സൂചി പോലെയാണ്.
ഇത് 4-8 മില്ലിമീറ്റർ നീളവും, മൃദുവും, തിളങ്ങുന്ന നീലകലർന്ന പച്ചനിറവുമാണ്.
ഗോളാകൃതിയിലുള്ള കോണുകൾക്ക് 4-8 മി.മീ.
വ്യാസം, 6-10 സ്കെയിലുകൾ എതിർ ജോഡികളായി ക്രമീകരിച്ചിരിക്കുന്നു.
പരാഗണത്തിന് 7-8 മാസങ്ങൾക്ക് ശേഷം ശരത്കാലത്തിലാണ് ഇത് പാകമാകുന്നത്.
അനുബന്ധ ചമേസിപാരിസ് ഒബ്‌ടുസ (സവാര സൈപ്രസ്) ഇലകളിലേക്കും ചെറിയ കോണുകളിലേക്കും കൂർത്ത അഗ്രങ്ങളുള്ളതിനാൽ എളുപ്പത്തിൽ തിരിച്ചറിയാൻ കഴിയും.
തായ്‌വാനിൽ കാണപ്പെടുന്ന ഒരു അനുബന്ധ സൈപ്രസ്, ചമേസിപാരിസ് ഫോർമോസെൻസിസ് (ഫോർമോസാൻ സൈപ്രസ്), 10-16 സ്കെയിലുകളുള്ള 6-10 മില്ലിമീറ്റർ നീളമുള്ള അണ്ഡാകാര കോണുകളിൽ വ്യത്യാസപ്പെട്ടിരിക്കുന്നു.
കാനഡയിലെ ആക്‌സൽ ഹൈബർഗ് ദ്വീപിൽ നിന്ന് കണ്ടെത്തിയ ഫോസിലുകളിൽ നിന്ന് അറിയപ്പെടുന്ന, വംശനാശം സംഭവിച്ച ഇയോസീൻ ഇനമായ ചമേസിപാരിസ് യുറേക്ക, സി. പിസിഫെറയുമായി വളരെ സാമ്യമുള്ളതായി ശ്രദ്ധിക്കപ്പെടുന്നു.
ലാറ്റിൻ പ്രത്യേക വിശേഷണം പിസിഫെറ, "pea-bearing", ചെറിയ വൃത്താകൃതിയിലുള്ള പച്ച കോണുകളെ സൂചിപ്പിക്കുന്നു.
ഗുരുതരമായ പ്രാണികളോ രോഗങ്ങളോ ഇല്ല.
വേരുചീയൽ, ചാക്ക് പുഴു പോലുള്ള ചില കീടങ്ങൾ എന്നിവയ്ക്ക് ചില സാധ്യത.
ഉപയോഗങ്ങൾ മരത്തടി
ജപ്പാനിൽ തടികൾക്കായി ഇത് വളർത്തുന്നു.
അവിടെ കൊട്ടാരങ്ങൾ, ക്ഷേത്രങ്ങൾ, ആരാധനാലയങ്ങൾ, കുളിമുറികൾ എന്നിവ നിർമ്മിക്കുന്നതിനും ശവപ്പെട്ടികൾ നിർമ്മിക്കുന്നതിനുമുള്ള ഒരു വസ്തുവായി ഇത് ഉപയോഗിക്കുന്നു.
എന്നിരുന്നാലും സി. ഒബ്തുസയുടെ തടിയെക്കാൾ വില കുറവാണ്.
തടി നാരങ്ങയുടെ മണമുള്ളതും വിലയേറിയതും ഇളം നിറമുള്ളതും ചീയലിനെ ചെറുക്കുന്ന പ്രതിരോധശേഷിയുള്ളതുമാണ്.
ഓർനമെൻറ്റൽ
കുള്ളൻ രൂപങ്ങൾ, മഞ്ഞയോ നീല-പച്ചയോ ഉള്ള ഇലകളുള്ള രൂപങ്ങൾ, ജുവനൈൽ സൂചി പോലുള്ള സസ്യജാലങ്ങൾ നിലനിർത്തുന്ന രൂപങ്ങൾ എന്നിവ ഉൾപ്പെടെ, പൂന്തോട്ട നടീലിനായി ധാരാളം കൾട്ടിവറുകൾ തിരഞ്ഞെടുത്തിട്ടുണ്ട്; 'പ്ലൂമോസ', 'സ്ക്വാറോസ', 'ബൗൾവാർഡ്' എന്നിവ പ്രത്യേകിച്ചും ജനപ്രിയമായ ജുവനൈൽ ഇലകളുടെ ഇനങ്ങളാണ്.
യുകെയിലെ കൃഷിയിൽ ഇനിപ്പറയുന്നവ റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട് (സ്ഥിരീകരിച്ചത് 2017): ‘ബൊളിവാർഡ്’: 8 m (26 ft) , നീല-പച്ച നിറത്തിലുള്ള ഇലകൾ ‘ഫിലിഫെറ ഓറിയ’: വൃത്താകൃതിയിലുള്ള, സൂചി പോലെയുള്ള സ്വർണ്ണ ഇലകൾ, 12 മീറ്റർ (39 അടി) വരെ ‘പ്ലൂമോസ കംപ്രസ്സ’: കുള്ളൻ മുതൽ 90 സെ.
മീ (35 ഇഞ്ച്), ഇളം ചെടികളിൽ മൃദുവായ പായൽ ഇലകൾ ‘സൺഗോൾഡ്’: വൃത്താകൃതിയിലുള്ള കുറ്റിച്ചെടി 3 മീറ്റർ (9.8 അടി) വരെ ഉയരവും വീതിയും, സൂചി പോലെയുള്ള നാരങ്ങ പച്ച ഇലകൾ 80 വർഷം പഴക്കമുള്ള മരങ്ങളുടെ തോപ്പ് 80 വർഷം പഴക്കമുള്ള മരങ്ങളുടെ തോപ്പ് ഇലകളും കോണുകളും ഒരു മരത്തിന്റെ മധ്യഭാഗം Bark Bonsai example Foliage of the juvenile cultivar 'Boulevard', with soft feathery needle-like leaves Cultivar 'Golden Charm' Cultivar 'Filifera aurea' Leaves of the Filifera aurea Cultivar 'Sungold' അവലംബം പുറംകണ്ണികൾ Chamaecyparis pisifera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Conifers Around the World: Chamaecyparis pisifera - sawara cypress .
ചമിന്ദ വാസ് ഇംഗ്ലീഷ് വിലാസം https://ml.wikipedia.org/wiki/Chaminda_Vaas ഇംഗ്ലീഷ് വിലാസം https://ml.wikipedia.org/wiki/Chaminda_Vaas
ചമിന്ദ വാസ് (ജനനം: 27 ജനുവരി 1974, മട്ടുമഗല , ശ്രീലങ്ക ) ഒരു മുൻ ശ്രീലങ്കൻ ക്രിക്കറ്റ് താരമാണ്.
ശ്രീലങ്കയുടെ എക്കാലത്തെയും മികച്ച ഒരു ഫാസ്റ്റ് ബൗളറായാണ് അദ്ദേഹം പരിഗണിക്കപ്പെടുന്നത്.
ന്യൂബോളിൽ ഏറ്റവും കൂടുതൽ പ്രഹരശേഷിയും കഴിവുമുള്ള ശ്രീലങ്കൻ ക്രിക്കറ്ററായാണ് അദ്ദേഹം കരുതപ്പെടുന്നത്.
2004ൽ ലോക ടെസ്റ്റ് ടീമിലും, ഏകദിന ഇലവണ്ണിലും ഇടം നേടിയതോടെയാണ് അദ്ദേഹം അന്താരാഷ്ട്രശ്രദ്ധ നേടുന്നത്.
2009 ജൂലൈയിൽ അദ്ദേഹം ടെസ്റ്റ് ക്രിക്കറ്റിൽ നിന്ന് വിരമിച്ചു.
കളി ശൈലി
ചാമിന്ദ വാസ് ഒരു ഒരു ഇടംകയ്യൻ ഫാസ്റ്റ് ബൗളറാണ്.
പലപ്പോഴും ശ്രീലങ്കക്കു വേണ്ടി ബൗളിങ് ആരംഭിക്കാൻ നിയോഗിക്കുന്നതും വാസിനെ യായിരുന്നു.
പന്ത് ഇൻസ്വിങ്ങ് ചെയ്യിക്കാനുള്ള കഴിവുകൊണ്ട് അദ്ദേഹം ശ്രദ്ധിക്കപ്പെട്ടിട്ടുണ്ട്.
മികച്ച രീതിയിൽ ഓഫ് കട്ടറുകൾ എറിയാനും അദ്ദേഹത്തിന് കഴിവുണ്ടായിരുന്നു.
പിന്നീട് റിവേഴ്സ് സ്വിങ്ങ് പന്തുകളെറിയാനുള്ള കഴിവ് അദ്ദേഹം നേടിയെടുത്തു.
അതോടെ തുടർച്ചയായി വിക്കറ്റുകൾ വീഴ്ത്തുന്ന ഒരു ബൗളറായി അദ്ദേഹം മാറി.
പിൽക്കാലത്ത് അദ്ദേഹത്തിന്റെ പന്തുകളുടെ വേഗത കുറഞ്ഞെങ്കിലും മികച്ച ലൈനും ലെങ്തും വിക്കറ്റുകൾ നേടുന്നതിൽ അദ്ദേഹത്തെ പിന്തുണച്ചു.
ഒരു മികച്ച പിൻനിര ബാറ്റ്സ്മാനും കൂടിയായിരുന്നു അദ്ദേഹം തന്റെ ടെസ്റ്റ് കരിയറിലാകെ 13 അർദ്ധസെഞ്ച്വറികളും, 1 സെഞ്ച്വറിയുമടക്കം 3,089 റൺസ് അദ്ദേഹം നേടിയിട്ടുണ്ട്.
ഒരു മികച്ച ഫീൽഡറും കൂടിയായിരുന്നു അദ്ദേഹം.
ടെസ്റ്റ് ശതകങ്ങൾ ചാമിന്ദ വാസിന്റെ ടെസ്റ്റ് ശതകങ്ങൾ റൺസ് മത്സരം എതിരാളി രാജ്യം വേദി വർഷം [1] 100* 97 ബംഗ്ലാദേശ് ശ്രീലങ്ക സിൻഹളീസ് സ്പോർട്ട്സ് ക്ലബ് ഗ്രൗണ്ട് 2007 ടെസ്റ്റ് അർദ്ധശതകങ്ങൾ ചാമിന്ദ വാസിന്റെ ടെസ്റ്റ് അർദ്ധശതകങ്ങൾ റൺസ് മത്സരം എതിരാളി വേദി വർഷം [1] 51 6 ന്യൂസിലൻഡ് ഡുനെഡിൻ , ന്യൂസിലൻഡ് 1994 [2] 57 15 ന്യൂസിലൻഡ് ഡുനെഡിൻ , ന്യൂസിലൻഡ് 1997 [3] 53* 35 പാകിസ്താൻ റാവൽപിണ്ടി , പാകിസ്താൻ 2000 [4] 54 41 ദക്ഷിണാഫ്രിക്ക ഗാൾ , ശ്രീലങ്ക 2000 [5] 74* 56 സിംബാബ്‌വെ കൊളംബോ , ശ്രീലങ്ക 2001 [6] 72* 57 സിംബാബ്‌വെ കാൻഡി , ശ്രീലങ്ക 2002 [7] 68* 73 ഓസ്ട്രേലിയ കാൻഡി , ശ്രീലങ്ക 2004 [8] 69 79 ദക്ഷിണാഫ്രിക്ക ഗാൾ , ശ്രീലങ്ക 2004 [9] 65 88 ബംഗ്ലാദേശ് കൊളംബോ , ശ്രീലങ്ക 2005 [10] 50* 91 ഇംഗ്ലണ്ട് ലോർഡ്സ് , ഇംഗ്ലണ്ട് 2006 [11] 64 94 ദക്ഷിണാഫ്രിക്ക കൊളംബോ , ശ്രീലങ്ക 2006 [12] 90 102 ഇംഗ്ലണ്ട് ഗാൾ , ശ്രീലങ്ക 2007 [13] 54* 103 വെസ്റ്റ് ഇൻഡീസ് ഗയാന , വെസ്റ്റ് ഇൻഡീസ് 2008 അവലംബം പുറത്തേക്കുള്ള കണ്ണികൾ ചമിന്ദ വാസ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ചമിന്ദ വാസ് : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ചമേസിപാരിസ് തായ്‌വനെൻസിസ് ഇംഗ്ലീഷ് വിലാസം https://ml.wikipedia.org/wiki/Chamaecyparis_taiwanensis
ഒരു സൈപ്രസ് ഇനമാണ് ചമേസിപാരിസ് തായ്‌വനെൻസിസ് ( തായ്‌വാൻ സൈപ്രസ് ; ലളിതീകരിച്ച ചൈനീസ് ലിപി : 台湾扁柏; പരമ്പരാഗത ചൈനീസ്: 臺灣扁柏; പിൻയിൻ: tái wān biǎn bǎi) തായ്‌വാനിലെ പർവതങ്ങളിൽ ഇത് വളരുന്നു.
[2001.
40 മീറ്റർ വരെ ഉയരത്തിൽ സാവധാനത്തിൽ വളരുന്ന തായ്ത്തടി 2 മീറ്റർ വരെ വ്യാസമുള്ള ഒരു കോണിഫറസ് മരമാണിത്.
പുറംതൊലി ചുവപ്പ്-തവിട്ട് നിറമുള്ളതും ലംബമായി വിണ്ടുകീറിയതും ചരട് ഘടനയുള്ളതുമാണ്.
പത്രപാളി പോലെയുള്ള മുറ്റിയ ഇലകൾ  0.8-1.5 മില്ലിമീറ്റർ നീളവും, കൂർത്ത അഗ്രങ്ങളുമുണ്ട് (അടുത്ത ബന്ധമുള്ള ജാപ്പനീസ് ചമേസിപാരിസ് ഒബ്‌റ്റൂസ (ഹിനോക്കി സൈപ്രസ്) ഇലകളുടെ മൂർച്ചയുള്ള അഗ്രങ്ങളിൽ നിന്ന് വ്യത്യസ്തമായി), മുകളിൽ പച്ച, താഴെ പച്ച, അടിഭാഗത്ത് വെളുത്ത സ്റ്റോമറ്റൽ ബാൻഡുമുണ്ട്.
ഓരോ സ്കെയിൽ-ഇലയും ചിനപ്പുപൊട്ടലിൽ എതിർ ഡെക്കസേറ്റ് ജോഡികളായി ക്രമീകരിച്ചിരിക്കുന്നു.
ഇളം തൈകളിൽ കാണപ്പെടുന്ന ഇളം ഇലകൾക്ക് സൂചി പോലെയാണ്.
4-8 മില്ലിമീറ്റർ നീളമുണ്ട്.
കോണുകൾ ഗോളാകൃതിയിലാണ്.
സി. ഒബ്ടുസയേക്കാൾ ചെറുതാണ്.
7 -9 മില്ലിമീറ്റർ വ്യാസമുള്ള, 6-10 സ്കെയിലുകൾ വിപരീത ജോഡികളായി ക്രമീകരിച്ചിരിക്കുന്നു.
പരാഗണത്തിന് ശേഷം ഏകദേശം 7-8 മാസങ്ങൾക്ക് ശേഷം ശരത്കാലത്തിലാണ് ഇത് പാകമാകുന്നത്.
യൂറോപ്യൻ, അമേരിക്കൻ ഗ്രന്ഥങ്ങളിൽ ഇത് സാധാരണയായി പലതരം ചമേസിപാരിസ് ഒബ്‌ടുസയായി കണക്കാക്കപ്പെടുന്നു.
എന്നാൽ തായ്‌വാനീസ് സസ്യശാസ്ത്രജ്ഞർ പലപ്പോഴും ഇത് ഒരു പ്രത്യേക ഇനമായി അംഗീകരിക്കുന്നു.
രണ്ട് ടാക്‌സകളും പാരിസ്ഥിതിക ആവശ്യകതകളിൽ വ്യത്യാസമുണ്ട്.
സി. ഒബ്‌ടൂസ പ്രധാനമായും വരണ്ട വരൾച്ചയുള്ള പ്രദേശങ്ങളിൽ വളരുന്നു.
അതേസമയം സി. തായ്‌വാനൻസിസ് ഉയർന്ന മഴയും ഈർപ്പവും വായുവുമുള്ള മണ്ണിലും ഉണ്ടാകുന്നു.
തായ്‌വാനിൽ കാണപ്പെടുന്ന ഒരു അനുബന്ധ സൈപ്രസ്, ചമേസിപാരിസ് ഫോർമോസെൻസിസ് (ഫോർമോസാൻ സൈപ്രസ്) ഇലകളിൽ വ്യത്യാസമുണ്ട്.
അവ താഴെയും മുകളിലും പച്ച നിറത്തിലുള്ള വെളുത്ത സ്‌റ്റോമറ്റൽ ബാൻഡ് കൂടാതെ 10-16 സ്കെയിലുകളുള്ള 6-10 മില്ലിമീറ്റർ നീളമുള്ള നേർത്ത അണ്ഡാകാര കോണുകളും കാണപ്പെടുന്നു.
രണ്ട് ടാക്‌സകളും പാരിസ്ഥിതിക ആവശ്യകതകളിൽ വ്യത്യാസപ്പെട്ടിരിക്കുന്നു.
സി. ഒബ്‌ടൂസ പ്രധാനമായും വരണ്ട റിഡ്ജ് ടോപ്പ് സൈറ്റുകളിൽ വളരുന്നു.
അതേസമയം സി. തായ്‌വാനൻസിസ് ഈർപ്പമുള്ള മണ്ണിലും ഉയർന്ന മഴയും വായു ഈർപ്പവും ഉണ്ടാകുന്നു.
മരത്തിന് സുഗന്ധമുണ്ട്, അത് വളരെ വിലപ്പെട്ടതാണ് പ്രത്യേകിച്ച് ജപ്പാനിൽ, ഇത് ക്ഷേത്ര നിർമ്മാണത്തിന് ഉപയോഗിക്കുന്നു.
ചമേസിപാരിസ് ഇനങ്ങളെ ചില ലെപിഡോപ്റ്റെറ ഇനങ്ങളുടെ ലാർവകൾ ഭക്ഷ്യ സസ്യങ്ങളായി ഉപയോഗിക്കുന്നു.
അവയിൽ ജുനൈപ്പർ പഗ്, പൈൻ ബ്യൂട്ടി എന്നിവ ഉൾപ്പെടുന്നു.
ചമരിപ്പശു
തെക്കനേഷ്യയിലും മധ്യേയേഷ്യയിലും കാണപ്പെടുന്ന പശുവർഗത്തിൽപെട്ട ഒരിനം വളർത്തുമൃഗമാണ് ചമരിപ്പശു അല്ലെങ്കിൽ ചമരിമൃഗം അഥവാ ചമരിമാൻ .
നീണ്ട രോമങ്ങളോട് കൂടിയ ശരീരം ഉള്ള ഇവയെ, ഇറച്ചിക്കും, രോമത്തിനും, പാലിനും വേണ്ടി വളർത്തുന്നു.
ചമ്പ ചമ്പ പട്ടണം.
ഹിമാചൽ പ്രദേശിലെ ഒരു പട്ടണമാണ് ചമ്പ ( Chamba Hindi : चम्बा).
ഇതേ പേരിലുള്ള ജില്ലയുടെ ആസ്ഥാനവുമാണ്.
രവി നദി ഈ പട്ടണത്തിനു സമീപം ഒഴുകുന്നു.